Id-Deċiżjoni tal-Kummissjoni
ta’ l-11 ta’ Frar 2003
li tistabilixxi l-kriterji ekoloġiċi għall-għoti ta’ l-eko-tikketta Komunitarja lill-vacuum cleaners
(innotifikata fid-dokument bin-numru C(2003) 114)
(Test b’rilevanza għaż-ŻEE)
(2003/121/KE)
IL-KUMMISJONI TAL-KOMUNITAJIET EWRPOPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament (KE) Nru 1980/2000 tal-Parlament Ewropew u tal-Kunsill tas-17 ta’ Lulju 2000 dwar skema riveduta ta’ l-għoti ta’ l-eko-tikketta Komunitarja [1], u b’mod partikolari t-tieni subparagrafu ta’ l-Artikolu 6(1) tiegħu,
Billi:
(1) Skond ir-Regolament (KE) Nru 1980/2000 l-eko-tikketta Komuntarja tista’ tingħata lil prodott li jippossjiedi l-karattersitiċi li jippermettulu li jikkontribwixxi b’mod sinifikanti għat-titjib fejn għandhom x’jaqsmu aspetti ambjentali prinċipali.
(2) Ir-Regolament (KE) Nru 1980/200 jistabilixxi illi l-kriterji speċifiċi ta’ l-eko-tikketta għandhom jiġu stabbiliti skond il-gruppi tal-prodotti.
(3) Il-miżuri pprovvduti f’din id-Deċiżjoni huma msejsa fuq l-abbozz tal-kriterji żviluppat mill-Bord ta’ l-Unjoni Ewropea ta’ l-Għoti ta’ l-Eko-tikketti stabbilit taħt l-Artikolu 13 tar-Regolament (KE) Nru 1980/2000.
(4) Il-miżuri provvduti f’din id-Deċiżjoni huma skond l-opinjoni tal-Kumitat istitwit fl-Artikolu 17 tar-Regolament (KEE) Nru 1980/2000,
ADOTTAT DIN ID-DEĊIŻJONI:
L-Artikolu 1
Sabiex tiġi mogħtija l-eko-tikketta Komunitarja skond ir-Regolament (KE) Nru 1980/2000, vacuum cleaner trid tidħol fil-grupp ta’ prodotti kif definit fl-Artikolu 2 ta’ din id-Deċiżjoni, u trid tikkonforma mal-kriterji ekoloġiċi ddikjarati fl-Anness.
L-Artikolu 2
Il-prodott "vacuum cleaners" għandu jikkompendi l-vacuum cleaners kollha li jkunu kompatti u jkollhom kollox f’ apparat wieħed, bħalma huma l-vacuum cleaners taċ-ċilindru u dawk weqfin, kapaċi li jiġbdu bl-arja minn wċuh ta’ mill-inqas 10 m2 kull darba li jintużaw.
Il-grupp tal-prodotti ma għandhux jinkludi vacuum cleaners li jaħdmu mingħajr fili ta’ l-elettriku jew bil-batterija u sistemi tat-tindif ċentrali bil-vacuum.
L-Artikolu 3
Għal finijiet amministrattivi, in-numru tal-kodiċi assenjat lill-vacuum cleaners għandu jkun "23".
L-Artikolu 4
Din id-Deċiżjoni għandha tapplika mill-1 ta’ April 2003 sal-31 ta’ Marzu 2007. Jekk fil-31 ta’ Marzu 2007 ma jkunux ġew adottati l-kriterji rriveduti, din id-Deċiżjoni għandha tibqa’ tapplika sal-31 ta’ Marzu 2008.
L-Artikolu 5
Din id-Deċiżjoni hija indirizzata lill-Istati Membri.
Magħmula fi Brussel, fil-11 ta’ Frar 2003.